**Model**

**Contract de furnizare produse**

**nr. \_\_\_\_\_ data \_\_\_\_\_\_\_\_**

**1.Preambul**

În temeiul prevederilor Legii nr.98/2016 privind achiziţiile publice și ale Hotărârii de Guvern nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr.98/2016 privind achiziţiile publice, s-a încheiat prezentul Contract de furnizare de produse

**între**

**1.1.Institutul Național de Cercetare-Dezvoltare pentru Tehnologii Izotopice și Moleculare - INCDTIM**, cu sediul în Cluj-Napoca, str. Donat nr. 67-103, CP 400293, România, tel. 0264-584.037, fax: 0264-420.042, număr de înmatriculare ORC J12/773/2000, CUI RO13221445, cont IBAN nr. RO76TREZ216509903X034244 deschis la Trezoreria mun. Cluj-Napoca și RO54RNCB0106026617420001 deschis la BCR - Sucursala Cluj-Napoca, reprezentat prin **Director General Dr. Claudiu-Ortensie Filip** și **Director Economic Dr. Ec. Diana Nicoară,** în calitate de Achizitor, pe de o parte,

**şi**

**1.2.Societatea** …………………. **SRL**, cu sediul în ………………….…, str. ……………………….., nr. ….., ap. ..…., , judet ……….…….., cod postal ........................, telefon/fax…………………………..., e-mail ………………………..…, număr de înmatriculare la Registrul Comertului ………………….., cod fiscal ………………….. cont.......................................................... deschis la Banca............................................., reprezentată prin ……………………………. în calitate de Furnizor, pe de altă parte, stabilind de comun acord termenii și condițiile acestuia:

***2. Definiţii***

2.1 - În prezentul contract următorii termeni vor fi interpretaţi astfel:

a.***contract*** –prezentul contract şi toate anexele sale, asimilat potrivit legii, actului administrativ, reprezentând acordul de voință al celor două părți, încheiat în scris, între INCDTIM Cluj, în calitate de "achizitor" și Societatea………..…..., în calitate de "furnizor";

* + - 1. ***achizitor şi furnizor*** - părţile contractante, aşa cum sunt acestea numite în prezentul contract;
			2. ***preţul contractului*** - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
			3. ***produse*** – tehnica de calcul, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
			4. ***servicii*** *-* servicii aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, precum si instruirea personalului achizitorului şi orice alte asemenea obligaţii care revin furnizorului prin contract;
			5. ***origine*** -locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului;
			6. ***destinaţie finală***- locul unde furnizorul are obligaţia de a furniza(transporta și descărca) produsele;
			7. ***termenii comerciali*** de livrare vor fi interpretaţi conform INCOTERMS 2000 – Camera Internaţională de Comerţ (CIC), respectiv **DDP/franco sediu Achizitor**;
			8. ***standarde*** - standardele, reglementările tehnice sau altele asemenea, prevăzute în Caietul de sarcini şi în propunerea tehnică;
			9. ***act adițional*** - document ce modifică prezentul contract de furnizare;
			10. ***oferta*** - documentația care cuprinde propunerea tehnică și propunerea financiară;
			11. ***propunerea tehnică*** - document al ofertei, elaborat pe baza cerințelor din caietul de sarcini, stabilite de autoritatea contractantă;
			12. ***propunerea financiară*** - document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare și comerciale;
			13. ***caiet de sarcini*** - document reprezentând anexa a prezentului contract de furnizare, întocmit de către achizitor, care include definirea condițiilor, specificațiilor tehnice și, totodată, indicațiile privind regulile de bază care trebuie respectate în elaborarea propunerii tehnice de către furnizor;
			14. ***durata de valabilitate a contractului*** - intervalul de timp în care prezentul contract operează valabil între părți, potrivit legii, ofertei și documentației de atribuire, de la data intrării sale în vigoare și până la epuizarea convențională sau legală a oricărui efect pe care îl produce, inclusiv perioada de garanție și eventualele pretenții fondate pe clauzele sale;
			15. ***rezilierea contractului*** - se înțelege desființarea pe viitor a contractului de furnizare, fără ca aceasta să aducă atingere prestațiilor succesive care au fost făcute anterior rezilierii;
			16. ***forța majoră*** - conform art. 1351 Cod Civil, un eveniment extern, imprevizibil, absolut invicibil și inevitabil, mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
			17. ***penalități*** - despăgubirea stabilită în contract ca fiind plătibilă de către una din părțile contractante către cealaltă parte în caz de neîndeplinire a obligațiilor din contractul sau de îndeplinire cu întârziere față de termenele limită, astfel cum au fost stabilite de părți;
			18. ***zi*** - zi calendaristică;
			19. ***an*** - 365 de zile.

**3. *Interpretare***

3.1 -În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 -Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze contractuale obligatorii***

***4. Obiectul contractului***

 4.1. - Furnizorul se obligă să furnizeze **Tehnică de calcul (Proiect PNRR 167) pentru proiectul „Molecular Carbon Nanostructures: Establishing a Green Synthesis, Studying Properties and Examining Potential Applications”, PNRR/2022/C9/MCID/I8” -** Cod CPV principal: 30213000-5 - Computere personale (Rev.2) în perioada convenită, în conformitate cu specificațiile de calitate, tehnice și de livrare precum și în cantitătile menționate caietul de sarcini și cu obligațiile asumate prin prezentul contract.

4.2. - Achizitorul se obliga sa achizitioneze, respectiv sa cumpere si sa plateasca produsul in conditiile prevazute in contract.

***5. Prețul contractului***

5.1. - Preţul convenit pentru îndeplinirea contractului, respectiv preţul produsului livrat, respectiv receptionat fara obiectiuni, plătibil Furnizorului de către Achizitor este de in cuantum de ……………………..lei la care se adaugă T.V.A. in cuantum de …….... lei.

5.2. Prețurile unitare declarate în oferta financiară rămân ferme și fixe pe toată durata de îndeplinire a contractului.

5.3. Nu se acceptă ajustarea/indexarea prețului contractului pe durata derularii contractului.

***6. Modalități de plată***

6.1. Achizitorul are obligația de a efectua plata convenită în prezentul contract, către furnizor, în termen de 30 de zile de la data înregistrării facturii la registratura achizitorului sub condiția acceptării acesteia la plată de către Achizitor. Factura va fi acceptată la plată dacă este corect întocmită și va fi însoțită de documentele care însoțesc produsul: **certificat de garanție, certificate/declaratie de calitate/conformitate.**

6.2. Factura va fi emisă de către Furnizor după semnarea fara obiectiuni de către responsabilul de produs/comisia de receptie a produsului, a urmatoarelor documente: **proces-verbal de recepție cantitativă și calitativă**

6.3. Achizitorul nu va efectua, iar furnizorul nu va solicita, plati in avans.

6.4. Furnizorul este răspunzator de corectitudinea și exactitatea datelor înscrise în facturi și se obligă, prin semnarea prezentului contract, să restituie atât sumele încasate în plus cât și foloasele necuvenite, aferente acestora. Sumele încasate în plus, cât și foloasele necuvenite aferente acestora (pe perioada de la încasare până la constatarea lor), vor fi stabilite în urma verificărilor executate de către Organele de Control Financiar Intern sau alte Organisme de control abilitate de lege.

6.5. Prezentarea cu date eronate sau incomplete, fata de prevederile legii si ale contractului de achizitie, a facturilor spre decontare, face sa nu curga termenul de plata, daca achizitorul sesizeaza furnizorul despre neregulile constatate si refuza la plata facturile, in termen de 5 zile de la primirea facturii. Un nou termen de plata va curge de la confirmarea de catre achizitor a noilor facturi prezentate de catre furnizor, completate cu date corecte, potrivit legii si contractului.

**7. *Durata contractului***

7.1. Durata prezentului contract este de **36 luni** de la data intrarii in vigoare a contractului. Prezentul contract intră în vigoare la data semnării lui de către ambele părți contractante.

7.2. Prin excepţie de la prevederile art.7.1, prezentul contract produce efecte pana la epuizarea conventionala sau legala a oricarui efect pe care il produce inclusiv perioada de garantie a produsului si eventualele pretentii fondate pe clauzele contractuale.

7.3. Termenul de livrare, este de: **maxim 30 zile** de la data semnării contractului cu posibilitate de realizare a acestora în avans. Livrarea DDP/franco sediu Achizitor - INCDTIM Cluj-Napoca.

***8. Documentele contractului***

8.1. Documentele prezentului contract, care fac parte integrantă din acesta, sunt:

- Caietul de sarcini şi anexele acestuia, inclusiv clarificările aduse până la depunerea ofertelor, ce privesc aspectele tehnice şi financiare;

- Propunerea tehnică şi propunerea financiară (inclusiv toate anexele acesteia, dacă este cazul), inclusiv clarificările din perioada de evaluare;

- Acordul de Asociere (dacă este cazul);

- Acte adiționale, dacă părțile vor semna astfel de documente, în timpul derulării contractului.

- Instrumentul de garantare pentru constituirea garanției de bună execuție;

 - anexă - centralizator prețuri unitare (dacă este cazul)

8.2. În cazul în care, pe parcursul îndeplinirii contractului, se constată faptul că anumite elemente ale ofertei tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.

**9. *Obligaţiile principale ale furnizorului***

9.1. Furnizorul are obligația de a furniza produsul prevăzut în contract în conformitate cu propunerea sa tehnică, cu cerințele caietului de sarcini și cu obligațiile asumate prin prezentul contract. Furnizorul are obligatia de a garanta ca produsul furnizat este nou, nefolosit, de ultima generatie. De asemenea, furnizorul are obligatia de a garanta ca produsul furnizat nu vor avea niciun defect ca urmare a proiectului, materialelor sau manoperei sau oricarei alte actiuni sau omisiuni a furnizorului si ca acesta va functiona la parametrii solicitati, in conditii normale de functionare.

9.2. Furnizorul are obligatia de a pastra confidentialitatea informatiilor si a datelor colectate cu ocazia indeplinirii prezentului contract.

9.3. Furnizorul are obligatia de a anunta achizitorul, telefonic si prin e-mail asupra datei la care urmeaza sa aiba loc livrarea.

9.4. Furnizorul este responsabil pana la receptionarea produsului de catre Achizitor fata de orice pierdere, deteriorare sau alte evenimente produse în cursul/timpul transportului, pana la semnarea de catre reprezentantii Achizitorului a procesului-verbal de receptie, punere in functiune si instalare fara obiectiuni a produsului ce face obiectul prezentului contract.

9.5. Furnizorul se obliga sa-l despagubeasca pe achizitor impotriva oricaror:

i) reclamatii si actiuni in justitie, ce rezulta din incalcarea unor drepturi de proprietate intelectuala (brevete,nume,marci inregistrate,etc.) legate de produsele folosite pentru sau in legatura cu produsele achizitionate si:

ii) daune-interese, costuri, taxe si cheltuieli de orice natura, aferente acestor incalcari ale drepturilor de proprietate intelectuala si/sau a unor incalcari ale legislatiei privind concurenta, cu exceptia situatiei in care o astfel de incalcare rezulta din respectarea caietului de sarcini intocmit de care achizitor.

9.6. Furnizorul are obligatia de a respecta prevederile legale in domeniul achizitiilor publice cu privire la evitarea conflictului de interese.

9.7. Furnizorul este raspunzator atat de calitatea produselor, de siguranta tuturor operatiunilor si procedeelor tehnologice utilizate, cat si de calificarea personalului folosit pe toata perioada contractului.

9.8. Furnizorul se obliga sa respecte pe toata durata a contractului, regulile obligatorii referitoare la conditiile de munca si protectie a muncii in vigoare.

9.9. Furnizorul are obligaţia de a informa in paralel atât autoritatea contractanta cât şi ORC de fiecare dată când are loc o modificare a informaţiilor privind beneficiarul real, pe durata contractului avand in vedere finantarea PNRR.

***10. Obligaţiile principale ale achizitorului***

10.1. Achizitorul se obligă să efectueze plata pretului contractului catre furnizor, in baza facturii emise de catre furnizor si acceptate la plata.

10.2. Achizitorul se obligă să recepționeze produsele care fac obiectul prezentului contract, în conformitate cu cerințele prevăzute în caietul de sarcini si in prezentul contract.

10.3. Achizitorul are obligația de a pune la dispoziția Furnizorului orice informații pe care acesta le consideră necesare pentru îndeplinirea contractului.

10.4. Achizitorul prin responsabilii desemnati, are dreptul de a inspecta si/sau de a testa produsul furnizat pentru conformitatea lui cu specificatiile din propunerea tehnica si din caietul de sarcini si are dreptul de a refuza receptia produsului neconform.

10.5. Achizitorul nu va fi responsabil de niciun fel de daune interese, compensații plătibile prin lege, în privința sau ca urmare a unui accident sau prejudiciu adus unui muncitor sau altei persoane angajate de Furnizor cu excepția unui accident sau prejudiciu rezultând din culpa dovedita a achizitorului sau angajaților acestuia.

***11. Standarde***

11.1. Furnizorul garantează că produsul ce face obiectul prezentului contract, are calitaţile solicitate impuse prin caietul de sarcini, va corespunde reglementărilor tehnice în vigoare şi nu este afectat de vicii care ar diminua sau ar anula valoarea ori posibilitatea de utilizare a acestuia, conform condiţiilor normale de folosire sau celor specificate în contract, in caz contrar achizitorul fiind indreptatit sa nu semneze procesul verbal de receptie a produselor si implicit sa nu achite pretul acestuia pana la data remedierii/inlocuirii de catre Furnizor.

11.2. In caz de ambiguitati sau discrepante, interpretarea se va face in ordinea urmatoarei enumerari: cerintele caietului de sarcini, standarde, prevederi legale aplicabile, clauzele prezentului contract si celelalte documente ale achizitiei directe. Documentele mentionate constituie documentele contractului si fac parte integranta din acesta.

11.3. Daca pe parcursul indeplinirii contractului se constata ca anumite elemente ale propunerii tehnice sunt inferioare sau nu corespund cerintelor din caietul de sarcini, prevaleaza prevederile caietului de sarcini.

***12. Penalități de întârziere***

***12.1.*** (1) In cazul in care Furnizorul nu isi executa la termen obligatiile prevazute in prezentul Contract, Achizitorul va calcula penalitati de intarziere in cuantum de 0,01% pe zi de intarziere din valoarea/obligatiei neexecutate, pana la indeplinirea efectiva, integrala si conforma a obligatiei contractuale.

 (2) Neachitarea facturii/adresei privind penalitatile calculate in termen de 30 zile de la data comunicarii, va duce la executarea valorii acesteia din cuantumul garantiei de buna executie, după notificare in prealabil.

12.2. (1) In cazul in care, din vina sa exclusivă, Achizitorul nu onorează facturile în termenul scadent prevazut in prezentul contract, Furnizorul va calcula penalități in cuantum de 0,01% pentru fiecare zi de întârziere din facturile scadente si neachitate până la îndeplinirea efectivă a obligației de plata.

(2) Cuantumul penalitatilor de intarziere nu poate depasi valoarea debitului principal.

***Clauze specifice***

***13. Garanţia de bună execuţie a contractului***

13.1 (1) - Furnizorul se obligă să constituie garanţia de bună execuţie a contractului în termen de 5 zile lucrătoare de la data intrării în vigoare a contractului, în cuantum de ................... lei (10% din valoarea fără TVA a contractului).

(2) Garantia de buna executie se constituie de catre furnizor in scopul asigurarii achizitorului de indeplinirea cantitativa, calitativa si in perioada convenita a obiectului prezentului contract.

(3) Garantia astfel constituita este destinata acoperirii eventualelor prejudicii suferite de achizitor in executarea prezentului contract, sau in cazul rezilierii contractului din motive imputabile furnizorului. In cazul in care prejudiciul produs achizitorului este mai mare decat cuantumul garantiei de buna executie, furnizorul este obligat sa-l despagubesca pe achizitor integral.

(4) Neprezentarea garantiei de buna executie in termenul prevazut la alin.(1) poate conduce la rezilierea contractului de catre Achizitor.

13.2. (1) Garanția de bună execuție se constituie prin variantele prevăzute de art. 154 alin (4) din Legea nr. 98/2016 privind achizitiile publice, respectiv:

a) instrument de garantare, emis in conditiile legii, in favoarea achizitorului, astfel:

(i) scrisori de garanţie emise de instituţii de credit bancare din România sau din alt stat;

(ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii) asigurări de garanţii emise:

- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

b) prin virament bancar in contul achizitorului IBAN RO54 RNCB 0106 0266 1742 0001 deschis la BCR Cluj;

c) prin retineri succesive din sumele datorate pentru facturi partiale, pe perioada de derulare a contractului.

d) prin depunere la casieria achizitorului;

e) combinarea a două sau mai multe dintre modalităţile de constituire prevăzute la lit. a)-c).

(2) In cazul in care garantia de buna executie se constituie prin scrisoare de garantie emisa de o institutie de credit sau polita de asigurare emisa de o societate de asigurari, angajamentul institutiei de credit/societatii de asigurare fata de achizitor va fi in mod neconditionat si irevocabil exclusiv in baza scrisorii de garantie /politei de asigurare emisa, conditiile din contractul semnat intre Furnizor si institutia de credit/asigurator/politei de asigurare, nefiind opozabile Achizitorului.

Instrumentul de garantare trebuie sa prevada ca plata garantiei se va executa neconditionat, respectiv la prima cerere a Achizitorului, pe baza declaratiei acestuia cu privire la culpa Furnizorului.

Nerespectarea acestor conditii va pune achizitorul in situatia de a nu accepta scrisoarea de garantie emisa de catre o institutie de credit/societate de asigurare.

(3) In cazul in care garantia de buna executie se constituie prin retineri succesive, Furnizorul are obligaţia de a deschide un cont la dispozitia achizitorului la unitatea Trezoreriei statului din cadrul organului fiscal competent in administrarea acestuia, in termen de 5 zile lucratoare de la semnarea prezentului contract. Furnizorul are obligaţia de a depune in contul astfel deschis o suma initiala in cota de 0,5% din pretul contractului.

Pe parcursul indeplinirii contractului, achizitorul urmeaza sa alimenteze acest cont prin retineri succesive din sumele datorate si cuvenite Furnizorului pana la concurenta sumei de 10% din pretul contractului fara T.V.A. Achizitorul va dispune ca unitatea Trezoreriei statului din cadrul organului fiscal competent in administrarea acestuia sa instiinteze Furnizorul de varsamantul efectuat, precum si destinatia lui. Contul astfel deschis este purtator de dobanda in favoarea Furnizorului. Furnizorul va inscrie distinct pe facturile emise cuantumul garantiei de buna executie si contul in care acesta va fi virat.

(4) Din contul disponibil deschis la Trezoreria statului pe numele Furnizorului pot fi dispuse plati atat de catre Furnizor, cu avizul scris al Achizitorului care se prezinta unitatii Trezoreriei statului, cat si de unitatea Trezoreriei statului la solicitarea scrisa a Achizitorului in favoarea caruia este constituita garantia de buna executie.

 (5) In situatia in care partile convin prelungirea duratei contractului/termenului de livrare a produsului contractat sau pentru orice alt motiv, furnizorul are obligatia de a prelungi valabilitatea garantiei de buna executie, pana la data indeplinirii obligatiilor contractuale.

(6) În cazul în care pe parcursul executării Contractului, se suplimentează valoarea acestuia, Furnizorul are obligaţia de a completa garanţia de bună execuţie în corelaţie cu noua valoare a Contractului de achiziţie publică.

13.3. Achizitorul se obligă să restituie Furnizorului garanţia de bună execuţie constituită pentru indeplinirea obiectului prezentului Contract, conform prevederilor art. 152 indice 2 din Legea nr.98/2016 cu modificarile si completarilor ulterioare, daca nu a ridicat pana la acea data pretentii asupra ei.

13.4 - Garanţia produselor este distinctă de garanţia de bună execuţie a contractului.

***14. Garantia produselor***

14.1**. Perioada de garantie a produsului** este de **36 luni** si curge de la data semnarii procesului-verbal de receptie, fara obiectiuni a produsului de catre reprezentantii Achizitorului.

14.2. Achizitorul are dreptul de a notifica imediat furnizorului, in scris, orice plangere sau reclamatie ce apare in conformitate cu aceasta garantie.

14.3. Furnizorul va raspunde de calitatea produselor livrate, pe intreaga perioda de garantie. Termenul de intervenție în caz de defect este de maximum **3 zile** **lucrătoare** de la sesizarea beneficiarului. Furnizorul are obligatia de a remedia defectiunea sau de a inlocui produsul (daca nu exista solutie tehnica de reparatie) in perioada convenita cu achizitorul, dar care nu va depasi maxim **15 zile** la la notificarea achizitorului, fara costuri suplimentare pentru achizitor. Produsele care, in timpul perioadei de garantie le inlocuiesc pe cale defecte beneficieaza de o nouă perioda de garantie care curge de la data inlocuirii produsului.

14.4. Garanţia de buna funcţionare a produsului se refera la toate componentele acestuia si se acorda indiferent de numărul de ore de functionare/numar de expuneri/alţi parametri tehnici.

14.5. Daca furnizorul, dupa ce a fost instiintat, nu reuseste sa remedieze defectiunea sau sa inlocuiasca produsul defect in perioada convenita, achizitorul are dreptul de a lua masuri de remediere sau de inlocuire pe riscul si pe cheltuiala furnizorului si fara a aduce nici un prejudiciu oricaror alte drepturi pe care achizitorul le poate avea fata de furnizor prin contract.

14.6. In perioada de garantie prevazuta la clauza 14.1, furnizorul are obligatia de a asigura service-ul gratuit, conform conditiilor certificatului de garantie produsului, cu personal autorizat si instruit în acest scop, la locul de funcţionare al produsului. Service-ul asigurat de furnizor consta in repararea si intretinerea gratuita a produsului (incluzand toate componentele/piesele de schimb) precum si asigurarea cu piese de schimb. In perioada de garanţie se vor asigura numai piese de schimb originale, conform cerinţelor din caietul de sarcini. Perioada de garanţie se prelungeşte cu perioada de reparaţie.

***15. Recepţie, inspecţii şi teste***

15.1. - Achizitorul sau reprezentantul său are dreptul de a inspecta şi/sau testa produsul pentru a verifica conformitatea lui cu specificaţiile din caietul de sarcini.

15.2 - Inspecţiile şi testele din cadrul recepţiei se vor face la sediul Achizitorului şi va consta în:

a) recepţia cantitativă presupune identificarea fizică a produsului şi verificarea subansamblelor componente dacă sunt identice cu cele specificate în caietul de sarcini;

b) recepţia calitativă presupune verificarea funcţionării produsului în parametrii indicaţi de documentaţia aferentă şi se va face pe loc la momentul efectuării recepţiei, de către reprezentanţii achizitorului şi ai furnizorului, conform prevederilor din caietul de sarcini şi din oferta declarată câştigătoare.

c) recepţia cantitativă şi calitativă se va finaliza cu încheierea procesului-verbal de recepţie, de punere in functiune si instalare a produsului precum si a procesului-verbal de instruire a personalului achizitorului.

15.3 Dacă produsul inspectat sau testat nu corespunde specificaţiilor, achizitorul are dreptul să îl respingă, iar furnizorul are obligaţia, fără a modifica preţul contractului:

a) de a înlocui produsul refuzat, numai în cazul în care nu există soluţie tehnică de reparaţie (de aducere la conformitate); sau

b) de a face toate modificările/remedierile necesare pentru ca produsul să corespundă specificaţiilor lor tehnice, intr-un termen convenit de comun acord cu Achizitorul. Neconformitatile vor fi constatate intr-o Nota de Constatare.

15.4 Dreptul achizitorului de a inspecta, testa şi dacă este necesar de a respinge, nu va fi limitat sau amânat datorită faptului că produsul a fost inspectat şi testat de furnizor, cu sau fără participarea unui reprezentant al achizitorului, anterior livrării acestuia la destinaţia finală.

15.5 Prevederile clauzelor 15.1 – 15.4 nu îl vor absolvi pe furnizor de obligaţia asumării garanţiei sau de alte obligaţii prevăzute în contract si de lege.

***16. Ambalare******şi marcare***

16.1 (1) Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

(2) În cazul ambalării greutăţilor şi volumelor în cutii, Furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.

16.2 Toate materialele de ambalare a produselor, precum şi toate materialele necesare protecţiei coletelor (paleţi de lemn, foi de protecţie etc.) rămân în proprietatea achizitorului.

16.3 Toate cheltuielile legate de ambalare/marcare si transport al produselor ce fac obiectul contractului sunt exclusiv sarcina furnizorului.

***17. Livrarea, asigurari şi documentele care însoţesc produsele***

17.1. Furnizorul are obligaţia de a livra produsele la sediul achizitorului, cu respectarea termenului stabilit de comun acord de către părti in prezentul contract.

17.2 Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute pentru transport, depozitare şi livrare.

17.3. - (1) La expedierea produselor, Furnizorul are obligaţia de a comunica, în scris, atât achizitorului, cât şi după caz, societăţii de asigurări, datele de expediere, numărul contractului, descrierea produselor, cantitatea, locul de încărcare şi locul de descărcare.

(2) Furnizorul va transmite achizitorului toate documentele care însoţesc produsul, respectiv:

 a) certificatul calitate/declaratii de conformitate;

 b) carnet/certificat de garanţie;

 c) factura fiscala dupa semnarea de catre comisia de receptie, a proceselor verbale de receptie, instalare si punere in functiune a produsului.

17.4. - Livrarea produselor se consideră încheiată în momentul în care sunt îndeplinite prevederile clauzelor de recepţie produselor.

***18. Masuri privind securitatea si sanatatea in munca. Masuri privind apararea impotriva incendiilor***

18.1.(1) Furnizorul are obligatia de a efectua instruirea in domeniul securitatii si sanatatii in munca lucratorilor proprii, referitoare la riscurile de accidentare care pot aparea in timpul activitatilor desfasurate pentru achizitor, inclusiv in incinta sediului achizitorului. Atunci cand un lucrator al furnizorului se afla in incinta unei cladiri a achizitorului, acesta va fi inregistrat la intrarea in unitate si insotit de un salariat al achizitorului, pana la locul unde acesta/acestia isi desfasoara activitatea.

(2) Furnizorul poarta intreaga raspundere in cazul producerii accidentelor de munca, evenimentelor si incidentelor periculoase, imbolnavirilor profesionale generate sau produse de produsele tehnice (utilaje, instalatii etc.) si de munca, procedeelor tehnologice utilizate, sau de catre lucratorii sai si cei apartinand societatilor care desfasoara activitati pentru el (subcontractanti), in conformitate cu prevederile Legii securitatii si sanatatii in munca nr. 319/2006 si a Normelor metodologice de aplicare a Legii nr. 319/2006 aprobate prin H.G. nr. 1425/2006 cu modificarile si completarile ulterioare, precum si orice modificare legislativa aparuta pe timpul desfasurarii contractului.

***19. Amendamente. Clauze de revizuire***

19.1. (1) Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, inclusiv in cazul apariţiei unor circumstanţe care lezează interesele comerciale legitime ale acestora si care nu au putut fi prevăzute la data încheierii contractului.

(2) Daca solicitarea de modificare provine de la Furnizor, acesta trebuie sa justifice solicitarea privind propunerea de incheiere a unui act aditional.

19.2. Actele Adiţionale încheiate nu trebuie sa conducă in niciun caz la alterarea rezultatului achizitiei directe, prin anularea sau diminuarea avantajului competitiv pe baza caruia contractantul a fost declarat câştigător in urma finalizării achizitiei directe.

19.3. Nici un Act Adiţional nu poate fi incheiat retroactiv.

19.4. Orice modificare a contractului care nu respecta prevederile prezentului contract si ale legislaţiei in vigoare va fi considerata nula de drept.

**• Clauze de revizuire**

19.5. Modificările contractului, indiferent daca sunt sau nu evaluabile in bani si indiferent de valoarea acestora, se realizeaza in conformitate cu prevederile Legii nr. 98/2016 si ale HG nr 395/2016.

19.6- (1) Eventualele modificări, care pot interveni in perioada de derulare a contractului, se refera la următoarele clauze contractuale:

1. ***Părţile contractante:***
2. din punct de vedere al schimbării denumirii, al statutului, al actionariatului, al formei societăţii, care nu atrag crearea unei persoane juridice noi;
3. atunci când Furnizorul este înlocuit de un nou Furnizor, in situaţia in care drepturile şi obligaţiile Furnizorului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca aceasta modificare sa nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea achizitiei directe prevăzute de Legea achiziţiilor publice nr. 98/2016;
4. înlocuirea liderului asocierii prin preluarea acestei calitati de catre unul din membrii asocierii si/sau modificarea componentei initiale a asocierii prin preluarea atributiilor unui/unor membru/membri de catre alt asociat/restul asociatilor, cu conditia ca, dupa modificarea componentei, membrii asocierii sa indeplineasca cerintele de calificare si selectie stabilite initial in documentatia de atribuire si cu respectarea art.186 din Legea nr.98/2016;
5. ***Modalitati de plata si recuperare a creanţelor*** - in cazul unor eventuale modificări ale legislaţiei in domeniul financiar si fiscal;
6. ***Durata contractului/ termenul de livrare a produselor*** – pentru motive extriseci culpei furnizorului dovedite cu documente justificative;
7. ***Inspecții/testari/verificari si Recepţia produselor*** - eventualele solicitări suplimentare de documente ce pot surveni din partea celor doua parti contractante;

19.7- (1) Orice modificare contractuala generata de aplicarea clauzelor de revizuire de la 19.6. va face obiectul unui act adiţional.

19.8 - *(1)* Orice modificare a contractului de achiziţie publica în cursul perioadei sale de valabilitate altfel decât in cazurile şi condiţiile prevăzute la art. 221 din Legea nr. 98/2016 se realizează prin organizarea unei proceduri de atribuire, în conformitate cu dispoziţiile Legii nr. 98/2016.

***20. Rezilierea, Incetarea contractului***

20.1. Contractul poate înceta în următoarele cazuri:

a) la expirarea duratei pentru care a fost incheiat cu respectarea art.7.2;

b) prin acordul de voinţă scris al părţilor;

c) prin rezilierea de plin drept fara interventia instantei sau a unei curti arbitrale de către o parte ca urmare a neîndeplinirii în mod culpabil şi repetat a obligaţiilor asumate prin contract de catre cealaltă parte, cu plata daunelor interese şi a penalităţilor de întârziere, în baza unei notificări transmisă cu 5 zile înainte de data la care incetarea urmeaza să-şi producă efectele.

d) o parte este declarata in stare de incapacitate de plati sau a fost declansata procedura de insolvenţă, lichidare/faliment inainte de inceperea executarii prezentului contract;

20.2. (1) Prezentul contract se poate rezilia/denunta unilateral de catre Achizitor in urmatoarele cazuri:

a) furnizorul se afla, la momentul atribuirii contractului, în una dintre situaţiile care ar fi determinat excluderea sa potrivit art. 164-167 din Legea nr. 98/2016;

b) contractul nu ar fi trebuit să fie atribuit furnizorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

c) cuantumul penalitatilor este mai mare de 30% din pretul contractului, in caz de neexecutare a obligatiilor asumate prin contract de catre furnizor.

d) alocarea/repartizarea sursei de finantare a fost sistata/modificata.

(2) In cazurile prevazute la art. 20.1-20.2 furnizorul are dreptul de a pretinde numai plata pentru partea din contract indeplinita in mod corespunzator pana la data rezilierii/denuntarii unilaterale a contractului.

20.3. Prevederile art. 20.1 - 20.2 din contract nu înlătură răspunderea părţii care în mod culpabil a cauzat încetarea contractului.

***21. Cesiunea***

21.1 - (1) O cesiune va fi validă doar dacă reprezintă un acord scris prin care o Parte transferă Contractul sau parte din acesta unui terţ şi a fost obţinut acordul prealabil al celeilalte Părţi. Cu excepţia cazurilor expres prevăzute în clauzele de mai jos, Furnizorul nu va cesiona niciuna dintre obligaţiile sale Contractuale.

21.2. Prin excepţie de la prevederile clauzei 21.1:

(a) fiecare Parte poate cesiona, sub formă de garanţie în favoarea unei bănci sau unei alte instituţii financiare, dreptul său la orice sume de încasat sau care vor deveni încasabile în derularea Contractului, cu o notificare prealabilă transmisă către cealaltă Parte,

 (b) Furnizorul este înlocuit de un nou Furnizor atunci când drepturile şi obligaţiile acestuia sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către noul Furnizor care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale Contractului şi să nu se realizeze cu scopul de a eluda aplicarea achizitiei directe prevăzuta de Legea nr.98/2016 a achiziţiilor publice.

21.3. Aprobarea unei cesiuni de către Achizitor nu-l va elibera pe Furnizor de obligaţiile care îi revin pentru partea de Contract deja executată sau partea necesionată pentru care se poate reţine Garanţia de Bună Execuţie a Contractului.

21.4. În cazul în care Furnizorul a cesionat integral sau parţial Contractul fără respectarea prevederilor prezentei clauze, Achizitorul va rezilia Contractul.

***22. Forta majora***

22.1. Forta majora este constatata de catre o autoritate competenta. Dovada fortei majore se certifica de Camera de Comert si Industrie a Romaniei.

22.2. Forta majora exonereaza partile contractante de indeplinirea obligatiilor asumate prin prezentul contract, pe toata perioada in care acesta actioneaza.

22.3. Indeplinirea contractului va fi suspendata in perioada de actiune a fortei majore, dar fara a

prejudicia drepturile ce li se cuveneau partilor pana la aparitia acesteia.

22.4. Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

22.5. Daca forta majora actioneaza sau se estimeaza ca va actiona o perioada mai mare de 1 (una) luna,

fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.

***23. Solutionarea litigiilor***

23.1. Eventualele diferende nascute din prezentul contract sau in legatura cu acesta se vor rezolva pe cale amiabila. In cazul in care incercarea de rezolvare amiabila va esua, diferendele se vor inainta spre solutionare instantelor judecatoresti competente material din Cluj-Napoca.

***24. Limba care guverneaza contractual.***

24.1. Limba care guverneaza contractul este limba romana.

24.2. Contractul va fi interpretat conform legilor din Romania.

***25. Clauze generale referitoare la protectia datelor cu caracter personal***

**25.1**. Partile colecteaza si prelucreaza datele cu caracter personal inscrise in prezentul contract in conformitate cu legislatia in vigoare, in modalitati care asigura confidentialitatea si securitatea adecvata a acestor date, in vederea asigurarii protectiei impotriva prelucrarii neautorizate sau ilegale si impotriva pierderii, a distrugerii sau a deteriorarii accidentale.

**25.2**. In procesul de prelucrarea a datelor cu caracter personal, partile aplica prevederile Regulamentului (UE) 2016/679 al Parlamentului European si al Consiliului din 27 aprilie 2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE (regulamentul general privind protectia datelor) si ale legislatiei nationale.

**25.3**. Datele cu caracter personal comunicate in cadrul prezentului contract, vor fi prelucrate in scopul executarii prezentului contract.

**25.4**. Datele cu caracter personal colectate si prelucrate in vederea executarii prezentului contract sunt urmatoarele: (de ex.: nume si prenume, adresa, serie si numar carte de identitate, cod numeric personal, numar de telefon/fax, adresa de posta electronica, cont bancar s.a.).

**25.5**. Datele personale, comunicate in cadrul prezentului contract, pot fi comunicate institutiilor publice, in conformitate cu prevederile legale in vigoare.

**25.6**. In situatia in care este necesara prelucrarea datelor personale in alte scopuri decat cele pentru executarea prezentului contract, partea care realizeaza prelucrarea va informa cealalta parte si ii va solicita acordul scris cu privire la prelucrarea datelor cu caracter personal, in conformitate cu prevederile legislatiei in vigoare.

**25.7**. Partile isi garanteaza reciproc dreptul la informare si acces la datele cu caracter personal, dreptul la rectificare, actualizare, portabilitate, stergere, la restrictionare si opozitie in conformitate cu prevederile legislatiei in vigoare.

**25.8**. Datele personale inscrise in prezentul contract sunt pastrate pe intreaga perioada de executare a contractului si ulterior incetarii acestuia, in conformitate cu prevederile legale aplicabile si cele referitoare la arhivarea documentelor conform nomenclatorului.

**25.9**. In contextul Regulamentului (UE) 2016/679 al Parlamentului European si al Consiliului din 27 aprilie 2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date, prelucrare inseamna orice operatiune sau set de operatiuni efectuate asupra datelor cu caracter personal sau asupra seturilor de date cu caracter personal, cu sau fara utilizarea de mijloace automatizate, cum ar fi colectarea, inregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispozitie in orice alt mod, alinierea sau combinarea, restrictionarea, stergerea sau distruge.

***26. Comunicari***

**26.1.(**1) Orice comunicare dintre parti, referitoare la indeplinirea prezentului contract, trebuie sa fie transmisa in scris cu confirmare de primire la adresa sediului partilor specificat in art.1 al prezentului contract. O eventuala modificare de adresa a uneia dintre parti, va fi opozabila celeilalte parti doar daca si din momentul in care a fost adusa la cunostinta celeilalte parti in scris.

(2) Orice document scris trebuie inregistrat atat in momentul transmiterii, cat si in momentul primirii.

**26.2**. Prin exceptie, comunicarile intre parti se pot face si prin telefon, fax sau email, cu conditia confirmarii in scris a primirii comunicarii si a inregistrarii acesteia.

***27. Dispozitii finale***

27.1. Semnand acest contract, partile isi asuma fiecare riscul de eroare cu privire la intelegerea oricarei prevederi din contract si declara ca orice clauza care ar putea fi considerata neuzuala conform art. 1203 Cod Civil a fost negociata iar modul in care au fost prevazute in prezentul contract reprezinta acordul lor expres si irevocabil cu privire la continutul acestora.

27.2. Prin semnarea contractului, partile confirma faptul ca acesta reflecta in mod deplin intreaga vointa a acestora cu privire la obiectul contractului, prevaleaza fata de orice intelegeri, inscrisuri sau negocieri care au avut loc intre parti inainte de semnarea acestuia, precum si faptul ca nu exista niciun fel de elemente secundare legate de contract si intelegerea dintre parti care sa nu fi fost reflectate in contract.

27.3. Daca una sau o parte din prevederile prezentului contract este sau devine nelegala, fara valoare sau neaplicabila, aceasta nu va afecta celelalte prevederi, care vor ramane valabile si aplicabile in masura maxima permisa de lege. Clauzele nule sunt inlocuite de drept cu dispozitiile legale aplicabile.

27.4. Persoanele care semneaza in numele partilor contractante declara ca sunt pe deplin autorizate sa faca acest lucru in numele acelei parti. In caz contrar **-** de lipsa a autorizarii pentru

incheierea contractului **-** se va considera ca acestea au inteles sa se oblige personal si sa incheie contractul in numele lor asumandu-si drepturile si obligatiile prevazute in contract.

27.5. Partile avand la cunostinta natura operatiunilor avute in vedere de prezentul contract, declara ca isi asuma riscul schimbarii imprejurarilor in care s-a incheiat acesta, in conformitate cu art. 1271 din Codul Civil.

Partile au inteles sa incheie azi, ……………………, la Cluj-Napoca, prezentul contract de furnizare in 3 (trei) exemplare originale, 2 (două) exemplare pentru achizitor si 1 (unu) exemplar pentru furnizor.

|  |  |
| --- | --- |
| **ACHIZITOR,****I.N.C.D.T.I.M. Cluj-Napoca** | **FURNIZOR****S.C. …………………… S.R.L.,** |
| **Director General,****Dr. Claudiu-Ortensie Filip**\_\_\_\_\_\_\_\_\_\_\_\_\_\_\_\_\_\_\_\_\_ | **Director General,**\_\_\_\_\_\_\_\_\_\_\_\_\_\_\_\_\_\_\_\_\_ |
| **Director Economic,****Diana Nicoară**\_\_\_\_\_\_\_\_\_\_\_\_\_\_\_\_\_\_\_\_\_ | **Director Economic,**\_\_\_\_\_\_\_\_\_\_\_\_\_\_\_\_\_\_\_\_\_ |
| **Comp. Juridic****Mariana-Lucia Andrei**\_\_\_\_\_\_\_\_\_\_\_\_\_\_\_\_\_\_\_\_\_ |  |

**Intocmit: Expert achiziții publice - Mone Carmen Ioana**